Тренерoт на ВБА бара масовен бојкот на социјалните мрежи како мерка против расизмот

Тренерот на премиерлигашот Вест Бромвич Албион, Сем Алардајс, предложи масовен бојкот на социјалните мрежи поради зачестените објави со расистичка содржина.

Алардајс оценува дека масовен бојкот на социјалните мрежи од страна на сите врвни професионални клубови во Англија ќе направи разлика во борбата против расизмот.

Би сакал фудбалските клубови да прават заеднички чекори. Според мене, тоа би бил единствениот начин што би можел да направи разлика - смета Алардајс.

Ваквиот негов коментар доаѓа откако шкотскиот првак Глазгов Ренџерс и англискиот второлигаш Свонси најавија дека ќе ги бојкотираат социјалните мрежи во период од една недела откако неколку играчи од двата тима беа цел на расистички коментари.

Поранешниот француски фудбалски репрезентативец и член на Арсенал, Тјери Анри, минатиот месец ги затвори своите социјални профили реагирајќи дека компаниите што стојат зад социјалните мрежи не прават доволно за да го спречат расистичкото однесување кое редовно за цел ги има фудбалерите со темна боја на кожата.

The post Тренерoт на ВБА бара масовен бојкот на социјалните мрежи како мерка против расизмот appeared first on Република.